Rīga 2022. gada 30. septembrī

**LĒMUMS Nr. 52/1-1**

**Par nolikuma "****Sabiedriskā pasūtījuma izstrādes, uzskaites un izpildes uzraudzības kārtības nolikums" apstiprināšanu**

Pamatojoties uz Sabiedrisko elektronisko plašsaziņas līdzekļu un to pārvaldības likuma 10.panta ceturto daļu un 17.panta pirmās daļas 8., 9.punktu,

Sabiedrisko elektronisko plašsaziņas līdzekļu padome (turpmāk – Padome)

**nolemj**:

1. Apstiprināt nolikumu "Sabiedriskā pasūtījuma izstrādes, uzskaites un izpildes uzraudzības kārtības nolikums" (turpmāk – Nolikums) kopā ar tā pielikumiem šim lēmumam pievienotajā redakcijā.
2. Noteikt, ka atskaites par 2022. gada sabiedriskā pasūtījuma izpildi VSIA "Latvijas Televīzija" un VSIA "Latvijas Radio" sniedz ar Padomes 2022.gada 19.janvāra lēmumu Nr. 4/1-1 apstiprinātajā nolikumā "Nolikums par sabiedriskā pasūtījuma uzdevumu izpildes atskaitīšanās kārtību" un lēmumu Nr. 3/1-1 apstiprinātajā nolikumā “Nolikums par sabiedriskā pasūtījuma finansējuma izlietojuma un atskaitīšanās principiem” noteiktajā kārtībā. Pēc atskaišu iesniegšanas un apstiprināšanas par 2022.gada sabiedriskā pasūtījuma izpildi šajā punktā minētie nolikumi zaudē spēku.
3. Informēt par šo lēmumu VSIA "Latvijas Televīzija" un VSIA "Latvijas Radio", un publicēt Nolikumu Padomes tīmekļvietnē [www.seplp.lv](http://www.seplp.lv).
4. Atbildīgie Padomes locekļi par šī lēmuma izpildes kontroli ir Sanita Upleja-Jegermane un Jānis Eglītis.

Lēmums stājās spēkā tā izdošanas brīdī. Lēmums (bez pielikumiem) sagatavots elektroniski uz 1 (vienas) lapas.

*Pielikumā:*

1. *nolikums* *"*Sabiedriskā pasūtījuma izstrādes, uzskaites un izpildes uzraudzības kārtības nolikums*" uz 24 (divdesmit četrām) lapām kopā ar pielikumiem.*

**Padomes priekšsēdētājs (*paraksts*)\* Jānis Siksnis**

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU